

REPUBLIKA HRVATSKA

VARAŽDINSKA ŽUPANIJA

OPĆINA VINICA

RAZINA:23 Naziv obveznika:

RKP: 31286 OPĆINA VINICA

OIB: 19913793314

**BILJEŠKE**

**UZ KONSOLIDIRANE FINANCIJSKE IZVJEŠTAJE ZA 2023. GODINU**

Proces konsolidacije, priprema i predaja konsolidiranih financijskih izvješća propisani su Zakonom o proračunu („Narodne novine“ broj 144/21) te Pravilnikom o financijskom izvještavanju u proračunskom računovodstvu („Narodne novine“ broj 3/15, 93/15, 135/15, 2/17, 28/17, 112/18,126/19, 145/20, 32/21 i 144/21). Pripadnost proračunskih korisnika određenom proračunu utvrđena je Pravilnikom o utvrđivanju proračunskih i izvanproračunskih korisnika državnog i proračunskih i izvanproračunskih korisnika proračuna JLIP(R) samouprave te o načinu vođenja registra proračunskih i izvanproračunskih korisnika („Narodne novine“ broj 128/09, 142/14, 23/19, 83/21 i 144/21).

Općina Vinica ima jednog proračunskog korisnika i to je Dječji vrtić Vinica. U konsolidiranom financijskom izvještaju prikazuje se poslovanje Općine Vinica zajedno sa njenim korisnikom dječjim vrtićom Vinica na način da se sagledaju kao jedna jedinstvena cjelina.

U procesu konsolidacije eliminirani su prihodi iskazani kod proračunskog korisnika na kontu 671 Prihodi iz nadležnog proračuna za financiranje redovne djelatnosti proračunskih korisnika te rashodi kod Općine Vinica na kontu 367 Prijenosi proračunskim korisnicima iz nadležnog proračuna za financiranje redovne djelatnosti.

1. **Bilješke uz Izvještaj o prihodima i rashodima, primicima i izdacima (Obrazac: PR-RAS)**

U bilješkama uz Izvještaj o prihodima i rashodima, primicima i izdacima navode se razlozi značajnijih odstupanja od ostvarenja prethodne godine.

* 1. **PRIHODI I PRIMICI**

**Bilješka broj 1, šifra 6**

Prihodi poslovanjau izvještajnom razdoblju ostvareni su u iznosu od 1.446.018,56 eur što je 2,1 % više u odnosu na prethodnu proračunsku godinu.

Značajnije razlike u odnosu na isto izvještajno razdoblje prethodne godine, na skupini 61 odnose se na povećanje prihoda od poreza na dohodak za 13,2%, ali također i povećanje iznosa za povrat poreza i prireza po godišnjoj poreznoj prijavi od 40,7% u odnosu na isto razdoblje prethodne godine, a što je knjiženo prema izvješću FINE.

Skupina računa 63 bilježi smanjenje od 10,9 % u odnosu na isto izvještajno razdoblje prethodne godine i to uglavnom zbog smanjenja na računu Kapitalne pomoći proračunu iz drugih proračuna.

Skupina konta 64 obuhvaća prihode od zakupa i iznajmljivanja imovine, prihode od legalizacije i spomeničku rentu, a ostvareni su u iznosu od 39.086,12 €, odnosno 14,3% manje u odnosu na isto razdoblje prethodne godine.

Skupina 65 bilježi povećanje od 15,5% koje se uglavnom odnosi na prihode po posebnim propisima, tj. ošasnu imovinu.

Skupina 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima ostvareni su 49,5 % više nego prethodne godine i to uglavnom zbog prihoda od prikupljenih donacija za Martinje i Advent.

Skupina 68 Kazne, upravne mjere i ostali prihodi ostvareni su u iznosu od 159,00 eur dok u istom razdoblju prethodne godine nije bilo ostvarene ove vrste prihoda.

Prihodi od prodaje nefinancijske imovine (7) u 2023. ukupno iznose 6.594,42 € i odnose se na prodaju općinski stanova.

**Bilješka 2.**

 **RASHODI I IZDACI**

Rashodi poslovanja za izvještajno razdoblje ostvareni su u iznosu od 1.304.144,97 eur što je za 8,7 % više u odnosu na prethodno izvještajno razdoblje.

Usporedba u odnosu na prethodnu proračunsku godinu je slijedeća

- skupina 31- odnosi se na rashode za zaposlene (neto plaće, doprinose na plaću, darove i ostale rashode za zaposlene), povećanje 2,8 %

* + Do razlike rashoda za zaposlene u odnosu na prošlu godinu došlo je zbog povećanja osnovice kod Dječjeg vrtića Vinica
* skupina 32- odnosi se na materijalne rashode koji obuhvaćaju naknade troškova zaposlenima, rashode za materijal i energiju (za uredski materijal, sredstva za čišćenje i održavanje, električnu energiju, radnu odjeću i obuću,), rashode za usluge (za zdravstvene usluge, računalne usluge, telefona, komunalne usluge,sitni inventar,) naknade troškova osobama izvan radnog odnosa te ostale nespomenute rashode poslovanja, povećanje u odnosno na isto razdoblje protekle godine 13,1 %
	+ Do povećanja materijalnih rashoda i kod proračunskog korisnika Dječji vrtić Vinica i kod Općine Vinica došlo je u najvećoj mjeri radi povećanja cijene energenta i ostalih režijskih troškova
* skupina 34- Financijski rashodi, a koji se odnose na bankarske usluge i usluge platnog prometa i zatezne kamate, u odnosu na prošlu godinu povećanje je 6%, a odnosi se na veće troškove za bankarske usluge
* skupina 35 - Subvencije, u odnosu na isto razdoblje prošle godine povećanje je 32,8 %
* odnose se na subvencije trgovačkim društvima, zadrugama, poljoprivrednicima i obrtnicima izvan javnog sektora i participacije roditelja DV Vinica, a povećanje je zbog većeg broja odobrenih zahtjeva koji udovoljavaju kriterijima za dodjelu subvencija i povećanja ekonomske cijene vrtića koja utječe na participaciju roditelja

- skupina 36- Pomoći dane u inozemstvo i unutar općeg proračuna,

 indeks u odnosu isto razdoblje protekle godine iznosi 109,3

* Do povećanja u ovoj skupini došlo je uglavnom zbog povećanja zbog povećanja mjesečnih troškova najma zgrade OŠ Vinica, najam po JPP

 - skupina 37 - Naknade građanima i kućanstvima na temelju

 osiguranja i druge naknade, indeks u odnosu na prethodnu godinu za isto izvještajno

 razdoblje iznosi 85,4

* Ovi rashodi ovise o podnesenim zahtjevima koji udovoljavaju kriterijima dodjele

 - skupina 38 - Ostali rashodi koji obuhvaćaju Tekuće donacije,

 Kapitalne donacije, Kapitalne pomoći, a indeks u odnosu na prošlu godinu isto

 izvještajno razdoblje iznosi 114,7. Najznačajnije povećanje na kontu ove skupine

 odnosi se na dodijeljene potpore u stambenom zbrinjavanju mladih

**Bilješka 3.**

**RASHODI ZA NABAVU NEFINANCIJSKE IMOVINE (4)**

Iznos ostvarenih rashoda za nabavu nefinancijske imovine do 31.12.2023. je 398.909,83 €, a indeks u odnosu na isto razdoblje protekle godine je 99,8

* **Zemljište** - rashodi za zemljište se odnose na kupnju zemljišta u iznosu od 6.000,00€ (ispod groblja)
* **Ostali nespomenuti građevinski** objekti realizirani su u 2023. godini u iznosu od 287.718,76€ , odnose se na uređenje Sportskog centra, ošasnu imovinu i ulaganje u turističku infrastrukturu
* **Postrojenja i oprema** – ulaganja u uredsku opremu i namještaj iznose 70.490,30€ i obuhvaća nabavu videonadzora na groblju i sportskom centru, uredski namještaj i opremu, nabavu strojeva i opreme za održavanje javnih površina i komunalnu opremu za uređenje javnih povšina-klupe i koševi, opremu za civilnu zaštitu i drugo
* **Knjige, umjetnička djela** – odnose se na rashode za tiskanje monografije
* **Umjetnička, literalna i znanstvena djela** – uglavnom se odnose se na rashode za izradu III. izmjena i dopuna prostornog plana Općine Vinica – 12.500,00 €
* **Dodatna ulaganja na građevinskim objektima -**13.810,53 €, sastoje se od rashoda za uređenje nadstrešnice na Ribičkoj kući, nabavu vrata na Društvenom domu Gornje Ladanje, uređenje površine uz nogometno igralište i Sportski centar

**Bilješka 4.**

Nakon utvrđivanja rezultata za 2023. godinu, ostvaren je manjak prihoda i primitaka za pokriće u sljedećem razdoblju u iznosu od 124.679,57 €

**Bilješka 5.**

Na dan 31.12.2023. stanje zaposlenih je:

-Općina Vinica: 9 od toga 2 namještenika u okviru Vlastitog pogona kao unutarnje ustrojstvene jedinice

 -Dječji vrtić Vinica zapošljavao je 17 djelatnica čija je struktura slijedeća:

* 1 osoba – ravnateljica
* 1 osoba - zamjenica ravnateljice (8 h)
* 2 osoba – odgajateljica (komplikacije u trudnoći)
* 10 odgajateljica (8 h)
* 1 osoba- kuharica (8h)
* 1 osoba pomoćna kuharica (8 h)
* 1 osoba- spremačica (8h)

**Bilješka 6.**

**POPIS SUDSKI SPOROVA U TIJEKU**

U 2023. godini Općina Vinica nije vodila sudske sporove.

**Bilješka 7.**

**PRIMICI I IZDACI**

Općina Vinica u 2023. godini nije ostvarila primitke od financijske imovine i zaduživanja te nije imala izdataka za financijsku imovinu i otplate zajmova.

**Bilješka 8.**

**STANJE NOVČANIH SREDSTAVA**

- na početku izvještajnog razdoblja 339.117,24 €

- ukupni priljevi: 1.775.098,67 €

- ukupni odljevi: 2.034.271,87 €

- stanje na kraju izvještajnog razdoblja: 79.994,04 €

**BILJEŠKE UZ OBRAZAC *BILANCA* ZA RAZDOBLJE 01.01. - 31.12. 2023. GOD.**

**Bilješka 1.**

Ukupna vrijednost imovine na dan 31.12.2023. godine iznosi 6.091.634,87 € i sadrži

vrijednost nefinancijske imovine u iznosu od 5.489.242,50€i vrijednost financijske imovine u iznosu od 622.392,37€

 - ostala potraživanja u iznosu od 81469,77€ povećala su se za 41,5 %, a navedena potraživanja odnose se na potraživanja od Hrvatskih voda za naknadu za uređenje voda

 - potraživanja s osnova dionica u iznosu od 365.385,90 €, a odnosi se na udjela u glavnici trgovačkih društava Varkom d.d. i čistoča d.d. Varaždin

 - potraživanja za poreze iznose 11.462,75 € i odnose se na: porez na promet nekretnina, porez na potrošnju, porez na tvrtku i porez na kuće za odmor, te su smanjena u odnosu na usporedno razdoblje 61,8%

 - potraživanja za prihode od imovine u iznosu od 14.315,81 € , a u istim potraživanjima iskazana su potraživanja za najamnine i i naknadu za neizgrađene zgrade u prostoru.

**-** potraživanja za upravne i administrativne pristojbe, prihode po posebnim propisima

 u iznosu od 65.310,19 €, navedena potraživanja sadrže: potraživanja za komunalni doprinos,potraživanja za grobnu naknadu, potraživanja za komunalnu naknadu od fizičkih osoba, potraživanja za komunalnu naknadu od pravnih osoba i ostala potraživanja

**-** potraživanja od prodaje nefinancijske imovine u iznosu od 4.503,91 € koja se odnose na potraživanja za otkup općinskih stanova

**Bilješka 2.**

Obveze i vlastiti izvori ukupno iznose od 6.091.634,87 € od toga obveze 220.045,27 € i vlastiti izvori 5.900.676,51 €

Vlastiti izvore sadrže vlastite izvore iz proračuna 5.535.290,61 €, ostale vlastite izvore – udjeli u trgovačkim društvima 365.385,90 €, obračunati prihodi poslovanja u iznosu od 91.088,75 €, obračunati prihodi od prodaje nefinancijske imovine u iznosu od 4.503,91 € - prodaja općinskih stanova

**Bilješke uz Izvještaj o obvezama – Obrazac: OBVEZE**

Ukupno stanje obveza za početku izvještajnog razdoblja iznose 329.680,00 €. Ukupne obveze na dan 31.12.2023. godine iznose 220.045,27 €.

Ukupne obveze odnose se na nepodmirene dospjele obveze u iznosu od 140.750,16 €, te nepodmirene, a nedospjele obveze u iznosu od 79.294,91 €.

Značajniji iznos za obveze s prekoračenjem preko 360 dana odnosi se na obveze prema Hrvatskim vodama za nenaplaćenu naknadu za uređenje voda i iznosi 64.368,54 €.

**BILJEŠKE UZ OBRAZAC RAS-FUNKCIJSKI**

**1. Opće javne usluge (01) -** ukupan iznos za opće javne usluge od 495.081,07 € odnosi se na opće usluge vezane za službenike u iznosu od 198.594,34 i prijenose općeg karaktera između različitih državnih razina

**2. Usluge unapređenja stanovanja i zajednice (06) –** ukupan iznos rashoda za usluge unapređenja stanovanja i zajednice iznosi 409.575,40€.

**3. Rekreacija, kultura i religija (08)** – rashodi za rekreaciju, kulturu i religiju za ovo izvještajno razdoblje ukupno iznose 513.177,20€.

**4. Obrazovanje (09) –** u razdoblju od 01.01.2023. do 31.12.2023. godine utrošeno je 285.221,13 EUR za predškolsko obrazovanje (0911).

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Tijekom 2023. godine Općini Vinica darovano je računalo i monitor temeljem Odluke o prijenosu prava vlasništva bez novčane naknade od strane Ministarstva prostornog uređenja, graditeljstva i državne imovine, ukupne vrijednosti 1.365,89 € što je evidentirano u okviru skupine računa 915.

U Vinici,29.02.2024. god. Za pismene bilješke:

 Voditelj financija i proračuna

 Općine Vinica

 dipl. oec. Željko Pajtak